মোহাম্মদ মুহিবউল্যাহ ছিদ্দিকী

মোহাম্মদ মুহিবউল্যাহ ছিদ্দিকী একজন বাংলাদেশী ইতিহাসবিদ। তিনি রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের অবসরপ্রাপ্ত অধ্যাপক এবং বান্দরবানে অবস্থিত বেসরকারি বিশ্ববিদ্যালয়, বান্দরবান বিশ্ববিদ্যালয়ের দ্বিতীয় উপাচার্য।

 জন্ম ও শিক্ষা 
মুহিবউল্যাহ ছিদ্দিকী কক্সবাজার জেলার বড় মহিষখালী গ্রামে জন্মগ্রহণ করেন। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৮০ সালে বিএ (সম্মান) ও ১৯৮১ সালে এমএ ডিগ্রি লাভ করেন। তিনি রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ থেকে ১৯৮৯ সালে পিএইচডি ডিগ্রি অর্জন করেন।

 কর্মজীবন 
মোহাম্মদ মুহিবউল্যাহ ছিদ্দিকী ১৯৯০ সালে রাজশাহী বিশ্ববিদ্যালয়ে ইসলামের ইতিহাস ও সংস্কৃতি বিভাগে প্রভাষক পদে যোগদান করেন। এরই ধারাবাহিকতায় তিনি ২০০২ সালে অধ্যাপক হিসেবে পদোন্নতি লাভ করেন। ২০০৯ থেকে ২০১২ সাল তিনি বিভাগীয় সভাপতির দায়িত্ব পালন করেন। তিনি বাংলাদেশ এশিয়াটিক সোসাইটি, বাংলা একাডেমি, বাংলাদেশ ইতিহাস সমিতি, বাংলাদেশ ইতিহাস পরিষদ, পশ্চিমবঙ্গ ইতিহাস সংসদ প্রভৃতি সংগঠনের সদস্য। তিনি ২০২৫ সালের ৯ নভেম্বর বান্দরবানে অবস্থিত বেসরকারি বিশ্ববিদ্যালয়, বান্দরবান বিশ্ববিদ্যালয়ের দ্বিতীয় উপাচার্য হিসেবে দায়িত্বভার গ্রহণ করেন।

 প্রকাশনা 
তার রচিত উল্লেখযোগ্য গ্রন্থের মধ্যে রয়েছে:

 আমার দেখা ইতিহাসবিদ আবদুল করিম (২০১২)
 ইসলাম, বিজ্ঞান ও সমাজ (২০১৬)
 বাংলাদেশের গ্রাম : নামকরণের ইতিহাস (২০১৭)
 বাংলাদেশে হজ্ব ব্যবস্থাপনা : আর্থ সামাজিক প্রেক্ষিত (২০২৪)

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ইতিহাসবিদ
বিষয়শ্রেণী:কক্সবাজার জেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী